ส.ส.พรรคประชาธิปัตย์ รวมตัวเสนอยื่นญัติด่วนให้มีการตั้งคณะกรรมาธิการวิสามัญเพื่อพิจารณาติดตามและตรวจสอบการใช้เงินจากพระราชกำหนด
ส.ส.พรรคประชาธิปัตย์ รวมตัวเสนอยื่นญัติด่วนให้มีการตั้งคณะกรรมาธิการวิสามัญเพื่อพิจารณาติดตามและตรวจสอบการใช้เงินจากพระราชกำหนดนายสาทิตย์ วงศ์หนองเตย ส.ส.ตรัง พรรคประชาธิปัตย์ แถลงข่าวในนามสมาชิกสภาผู้แทนราษฎรพรรคประชาธิปัตย์ ว่า ทางพรรคจะยื่นญัญติด่วนให้มีการตั้งคณะกรรมาธิการวิสามัญเพื่อพิจารณาติดตามและตรวจสอบการใช้เงินจากพระราชกำหนดฉบับที่ 1 วงเงิน 1 ล้านล้านบาท เนื่องจากพระราชกำหนดฉบับนี้ที่มีการเสนอต่อที่ประชุมสภาผู้แทนราษฎรพิจารณา แม้จะมีบัญชีแนบท้ายไว้ 4 ด้าน แต่ยังกำหนดกรอบการใช้เงินแบบกว้างและยังไม่มีรายละเอียดกรอบวงเงินที่จะใช้จ่ายแต่ย่างใด รวมถึงไม่มีข้อใดระบุว่า จะใช้กรอบวงเงินงบประมาณจำนวนเท่าใด สะท้อนให้เห็นว่ายังขาดรายละเอียดและอาจนำไปสู่ปัญหาการใช้จ่ายเงินได้ในอนาคต โดยขณะนี้กระทรวงมหาดไทยยังมีการเร่งรัดให้จัดทำโครงการ ที่เบื้องต้นได้สั่งการไปยังผู้ว่าราชการจังหวัดให้เร่งจัดทำเรื่องขอใช้งบประมาณเพื่อฟื้นฟูเศรษฐกิจและสังคมวงเงิน 4 แสนล้านบาทภายใต้พระราชกำหนด โดยมองถึงปัญหาว่า มีเวลาในการจัดทำข้อเสนอโครงการเพียง 1 เดือนเท่านั้น เป็นเรื่องยากที่โครงการจะตรงกับเป้าหมายของเงินกู้และมีโอกาสที่จะเกิดการฮั๊วระหว่างผู้รับเหมาในแต่ละจังหวัดกับผู้มีอำนาจในการเสนอโครงการแต่ละจังหวัดด้วย ทำให้ในวันนี้ตัวแทนคณะกรรมการกลั่นกรองในที่ประชุมสภาผู้แทนราษฎรจึงได้ชี้แจงเพิ่มเติมและยิ่งเพิ่มความสับสนและอาจเกิดปัญหาต่อเนื่องอีกว่า การพิจารณาโครงการ 4 แสนล้านบาทนั้น อาจพิจารณาหลายรอบและยังระบุว่าจะเปิดให้ภาคประชาสังคมเสนอของบประมาณผ่านองค์กรปกครองส่วนท้องถิ่น เข้ามายังคณะกรรมการกลั่นกรองได้ด้วย แต่มองว่ายังไม่มีรายละเอียดใดๆ ว่า ภาคประชาสังคมที่เสนอนั้นคือฝ่ายใดและเสนอโครงการแบบใด ดังนั้น จึงมีความจำเป็นต้องเสนอให้จัดตั้งคณะกรรมาธิการวิสามัญ เพื่อตรวจสอบติดตามว่ามีการใช้จ่ายเงินงบประมาณเป็นไปตามวัตถุประสงค์ของพระราชกำหนดหรือไม่ และจะเป็นการตรวจสอบเรื่องความโปร่งใสของการใช้งบ ขณะที่การเสนอตั้งคณะกรรมาธิการวิสามัญครั้งนี้ ทางพรรคประชาธิปัตย์ได้ปรึกษาหารือในพรรคและสมาชิกส่วนใหญ่เห็นด้วย รวมถึงยังได้หารือร่วมกับ ส.ส.พรรคฝ่ายค้านและพรรคร่วมรัฐบาลส่วนใหญ่เห็นด้วย ซึ่งเชื่อว่าหากมีการจัดตั้งกรรมาธิการฯชุดนี้ จะเป็นผลดีโดยเฉพาะของรัฐบาลที่จะแสดงออกถึงความโปร่งใสในการทำงานนอกจากนี้ ได้แจ้งเรื่องดังกล่าวไปยังวิปรัฐบาล รวมถึงแจ้งต่อพรรคพลังประชารัฐแล้ว โดยผู้รับผิดชอบของพรรคฯรับเรื่องจะไปหารือกันก่อน ซึ่งเชื่อว่าในวันพรุ่งนี้(31 พ.ค.) จะมีท่าทีที่ชัดเจนขึ้น